經數:一八四六

經名:大乘起信論義記卷中本

頁數:二五一

上      欄

中直云體. 生滅門中乃云自體等者. 以所

示三大義還在能示生滅門中. 顯非別外.

故云自也. 問眞如是不起門. 但示於體者.

生滅是起動門. 應唯示1於相用. 答眞如是

不起門. 不起不必由起立. 由無有起故. 所

以唯示體. 生滅是起動門. 起必賴不起. 起

含不起. 故起中具三大. 餘如下說. 釋法

2畢竟○義大者. 起下文復次眞如自體相者

已下文也. 此中有二. 先辨大. 後釋乘. 前中

亦二. 先標後釋

所言義者則有三種云何爲三一者體大謂一

切法眞如平等不增減故  釋中三. 初體者.

眞性深廣. 凡聖染淨皆以爲依. 故受大名.

隨流加染而不增. 返流除染而不減. 又返

流加淨不增. 隨流闕淨不減. 良以染淨

之所不虧. 始終之所不易故. 云平等不增

減也

二者相大謂如來藏具足無量性功德故  相

大者. 二種如來藏中不空之義. 謂不異體之

相. 故云性3德. 如水八德不異於水

三者用大能生一切世間出世間善因果故

用大者. 謂隨染業幻自然大用. 報化二身[&FFFF]#

細之用. 令諸衆生始成世善終成出世故

也. 下文顯之. 何故唯言善. 不云不善者.

以不善法違眞故. 是所治故. 非其用也. 若

爾. 諸不善法應離於眞. 釋云. 以違眞故. 不

得離眞. 以違眞故. 非其用也○乘中二

一切諸佛本所乘故  先標果望因以解乘

一切菩薩皆乘此法到如來地故  後擧因

中      欄

望果以成運. 卽始覺之智是能乘. 本覺之理

爲所乘故. 攝論云. 乘大性故名爲大乘. 立

義分竟4◎

大乘起信論義記卷上(終)

大乘起信論義記卷中本

京兆府魏國西寺沙門法藏撰

◎5解釋分中有二初結前生後

已說立義分次說解釋分  二正明解釋. 釋

文中有三. 一標數. 二列名. 三辨相

解6釋有三種云何爲三一者顯示正義  列

名中. 初顯示正義者. 正釋所立大乘法義

二者對治邪執  次正理旣明. 情惑斯遣. 故

有對治邪執

三者分別發趣道相  邪執旣亡. 次辨趣正

階降. 故有分別發趣道相. ○辨相中. 釋上

三名卽爲三段. 初中有二. 先總. 後別. 總者.

釋上立義分中. 衆生心攝一切等也. 別者.

釋上立義分中何以故下二門別義也. 總中

有三. 初依法開門. 二列其二門. 三二門該

攝

顯示正義者依一心法有二種門云何爲二一

者心眞如門二者心生滅門  初中言一心

者. 謂一如來藏心含於二義. 一約體絶相

義. 卽眞如門也. 謂非染非淨. 非生非滅. 不

動不轉. 平等一味. 性無差別. 衆生卽涅槃.

不待滅也. 凡夫彌勒同一際也. 二隨緣起滅

下       欄

義. 卽生滅門也. 謂隨熏轉動成於染淨. 染

淨雖成. 性□不動. 只由不動能成染淨. 是

故不動亦在動門. 是故下文云識有二義

中本覺是也. 上文生滅門中自體是也. 勝□

中. 不染而染. 染而不染等者. 此約生滅門

說也. 楞伽云. 如來藏名阿賴耶識. 而與無

明七識共俱. 如大海波. 常不斷絶等. 又云.

如來藏者. 爲無始虛僞惡習所熏. 名爲識

藏. 又云. 如來藏者. 爲善不善因受苦樂. 與

因俱若生若滅. 猶如伎兒作諸伎樂等. 廣

如二部楞伽中說. 此等□約生滅門說也.

然此二門. 擧體通融. 際限不分. 體相[&FFFF]#二.

難以名目. 故曰一心有二門等也○該攝

中. 初立次釋

是二種門皆各總攝一切法  言各攝一切

法者. 上立義分中直云攝. 今釋中云各攝

者. 以眞如門是染淨通相. 通相之外. 無別

染淨故. 得總攝. 如微塵是瓦器通相. 通相

之外無別瓦器瓦器皆爲微塵所攝. 眞如門

者. 當知亦爾. 準以可知. 生滅門者. 是染淨

別相. 別相之法. 生滅所攝. 又以此是眞如

與緣和合變作諸法. 諸法旣無異體. 還攝

眞如門也. 以瓦器收微塵等. 以此二門齊

攝不二故. 得說爲一心也. 問二門旣齊相

攝者. 何故上文眞如門中. 唯示大乘體. 不

顯於相用. 生滅門中. 具顯三耶. 答眞如是

泯相顯實門. 不壞相而卽泯故. 得攝於生

滅. 泯相而不存故. 但示於體也. 生滅是

攬理成事門. 不壞理而成事故. 得攝於眞

經數:一八四六

經名:大乘起信論義記卷中本

頁數:二五二

上      欄

如. 成事而理不失故. 具示於三大. 問前

旣泯相相不存故. 但示於體. 亦可攬理

理不存故. 應但示相用. 答不例也. 何者.

生滅起必賴於眞故. 攬理理不失. 眞如未

必[&FFFF]#生滅故. 泯相不存. 泯相不存故. 唯

示於體. 理不失故 . 具示於三. 是故攝義是

齊. 示義別也○下徵責釋成

此義云何  責云. 若二門各別. 不可相從.

若本唯一心. 未容顯攝

以是二門不相離故  答中言不相離者. 以

體相不相離故. 如金與莊嚴具. 若以金收

具. 具無所遺. 以具攝金. 金無不盡. 良以

二門一揆全體遍收. 此義亦然. 思之可見

○第二別釋中有二. 先別辨二門. 顯動靜

不一. 後從生滅門入眞如門下. 明會相

入實. 顯動靜不異. 前中釋二門卽爲二段.

眞如門中. 初標. 次釋. 釋中二. 初擧如體離

言. 以明觀智境. 釋上立義分中眞如義. 二

復次眞如者下. 依言辨德. 以明生信境釋

上立中眞如相也. 初中有二. 一總擧法體.

二問答釋疑. 初文有二. 初正顯如體. 二以

一切言說下會執釋名. 前中有三. 初就實

略標. 次一切法下. 會妄顯眞. 三是故下. 結

眞離妄

心眞如者卽是一法界大總相法門體  初中

一法界者. 卽無二眞心爲一法界. 此非算

數之一. 謂如理虛融平等不二故. 稱爲一.

又對下依言有二義故. 今約體但云一也.

依生聖法故云法界. 中邊論云. 法界者. 聖

中      欄

法因爲義故. 是故說法界. 聖法依此境生.

此中因義. 是界義故也. 言大總相者. 二門

之中不取別相門. 於中但取總相. 然亦該

收別盡. 故云大也. 此一法界. 擧體全作生

滅門. 擧體全作眞如門. 爲顯此義故云體

也. 軌生物解曰法. 聖智通遊曰門

所謂心性不生不滅  言心性不生滅者. 釋

上法體. 謂隨妄不生. 約治不滅. 又修起不

生. 處染不滅. 故攝論云. 世間不破. 出世間

不盡故也○二會妄顯眞中二句

一切諸法唯依妄念而有差別若離心念則無

一切境界之相  執者云. 現見諸法差別遷

流. 云何乃言性無生滅. 釋云. 差別相者. 是

汝遍計妄情所作. 本來無實. 如依病眼妄

見空華. 故云皆依妄念而有差別. 疑者又

云. 以何得知依妄念生. 釋云. 以諸聖人

離妄念故. 旣無此境. 卽驗此境定從妄生.

又若此境非妄所作定實有者. 聖人不見.

應是迷倒. 凡夫旣見. 應是覺悟. 如不見空

華. 應是病眼. 返結準之. 故云若離於念則

無等也○三結中八句

是故一切法從本已來離言說相離名字相離

心緣相畢竟平等無有變異不可破壞唯是一

心故名眞如  是故者. 是所執本空故. 眞心

不動故. 由此一切諸法皆卽眞如也. 離言說

相者. 非在言說音聲中故. 離名字者. 非在

文句詮表中故. 此二句言語路絶. 非聞慧

境也. 離心緣者. 非意言分別故. 心行處滅.

非思慧境. 上來離僞妄故名眞. 自下離異

下      欄

相故名如. 又下三句. 展轉相釋. 離世間修

慧境. 唯正智與相應也. 言畢竟平等者. 雖

遍通染淨. 而性□無二故也. 所以得無二

者. 以在緣時始終不改故. 云無有變異

也. 所以在有爲中得不變異者. 以不同

有爲可破壞故. 此則在染不破. 治道不壞

也. 唯是一心者. 結歸法體. 故名眞如者. 依

義立名○第二會執數名中有二. 先釋後

結. 釋中有三. 初正會治執. 二言說極下約

名釋疑. 三此眞如體下約相釋遣

以一切言說假名無實但隨妄念不可得故言

眞如者亦無有相  初中言以一切言說假

名無實者. 明言敎非實不可如言取也.

但隨妄念等者. 釋成無實所以也. 恐諸凡

愚聞上眞如名. 則謂論主自語相違. 上文

旣云離名字相. 何故復立此眞如名. 故今

釋遣假名非實. 不相違也. 亦1言無相者.

遣於相也. 良以名依相立. 俱是遍計所緣

故. 楞伽云. 相名常相隨而生諸妄想. 故今變

遣也○二別約名中二句. 初立名分齊. 次立

名之意

謂言說之極因遣言  初中疑云. 旣絶名

相但假立客名者. 何故不立餘名而唯云

眞如耶. 釋云. 眞如者. 是言說之極. 謂此名

之後. 更無有名. 則諸名之中. 最後邊際. 故

攝論中十種名內. 眞如名是第十究竟名. 故

云極也. 因言遣言者. 立此極名. 爲遣於名.

若無此名. 無以遣名. 若存此名. 亦不遣

名. 如打靜聲. 若無此聲則不止餘聲. 若

經數:一八四六

經名:大乘起信論義記卷中本

頁數:二五三

上      欄

爲存此聲數數打靜. 卽自喧故. 亦非止

聲. 當知此中意趣亦爾. 善須消息○三別

約相中二句

此眞如體無有可遣以一切法悉皆眞故亦無

可立以一切法皆同如故   言此眞如體無

可遣等者. 有二釋. 一約觀釋云. 外人見前

文雙遣眞如名相. 謂眞如本體亦是可遣之

法. 則生斷見. 故今釋云. 但遣虛妄名相.

不遣眞如實法. 以是妙智觀境故. 何以不

遣者. 下句釋云. 以一切法悉皆眞故. 無法

可遣也. 外人旣聞眞理不遣. 則謂有法

可立. 當情緣執. 故云亦無可立. 以離妄

情故. 何以不立者. 下句釋顯. 可知. 二約法

釋云. 無可遣者. 非以眞體遣生滅法也.

何以不遣者. 釋云. 以一切法悉皆眞故. 以

生滅門中一切染淨等法. 卽無自性. 不異

眞如故. 不待遣也. 亦無可立者. 旣諸生

滅等法未曾不眞故. 此眞如不待立也. 何

以不待立. 下句釋云. 以一切法皆同如故.

以一切生滅等法本來同如故. 此眞如未曾

不顯. 更何所立也. 又準上文二門. 皆各總

攝. 一切法言. 此中應成四句. 一約眞無所

遣. 以俗卽眞故. 二約眞不待立. 卽俗之

眞本現故. 三約俗無所乖. 以眞卽俗故. 四

約俗不待立. 卽眞之俗差別故. 由是義

故. 不壞生滅門. 說眞如門. 不壞眞如門

說生滅門. 良以二門唯一心故. 是故眞俗

雙融無障□也. 此四句中前二句在眞如門.

後二句在生滅後. 以此中是眞如門故. 但

中      欄

有二句耳

當知一切法不可說不可念故名爲眞如

1當知下第二結離言絶慮也○就第二問

答釋疑中 . 先疑眞絶修問. 後擧眞勸修答

問曰若如是義者諸衆生等云何隨順而能得

入問中. 云何隨順者. 問方便觀. 而能得入

者. 問正觀也○答中亦二

答曰若知一切法雖說無有能說可說雖念亦

無能念可念是名隨順若離於念名爲得入

初中言雖說雖念皆無能所者. 明念卽無念

非滅於念. 非滅念故. 名雖念. 離於斷見

卽無念故. 皆無能所. 離於常見. 於一念

間離此二見見此無二之法. 故能稱順中

道隨順法性也. 又亦可雖在於彼言念等

中. 觀此念等常無能所. 雖未能離念. 而

順於無念. 故名隨順. 此釋方便觀也. 久

觀不已. 卽能離玆妄念契彼無念眞理. 故

名正觀. 云得入者. 觀智契入也. 十地論云.

智者智行處故. 又云. 是境界難見. 自心淸淨

可見此境界不可說也. 又華嚴云甚深眞法

性妙智隨順入故也. 是故當知. 雖非妄念

境界. 不可生於絶分想也○自下第二依

言眞如中. 文有三. 初擧數總標. 二開章略

辨. 三依章廣釋

復次眞如者依言說分別有二種義  初中依

言說有二義者. 顯此二義. 若離於言. 卽唯

一味. 今旣依言故. 說有二. 不可卽隨言

執取也. 但爲生物信解故說此文. 故地論

云. 何故不但說無言. 示現依言心解故

下      欄

云何爲二一者如實空以能究竟顯實故

言如實空者. 此以如實之中空無妄染故.

云如實空. 非謂如實自空. 此則如實之空

依主釋也. 以妄空故. 遂能顯示眞理. 故云

顯實也. 故中邊論云無能取所取有. 有能

取所取無. 是名空相故也

二者如實不空以有自體具足無漏性功德故

不空者有二種. 二異妄無體故云有自體 .

二異□沙有漏煩惱故云具足無漏性功德.

故攝論云四德本有故也. 佛性論偈云. 由

客塵空故. 與法界相離. 無上法不空. 與法

界相隨. 彼長行廣釋. 可知○廣釋中先空

內有三. 初略明離染. 非略能盡故. 次廣釋.

非廣能周故. 後總結

所言空者從本已來一切染法不相應故謂離

一切法差別之相以無虛妄心念故  前中言

一切染法不相應者. 總擧能所分別皆不

相應. 離差別相者. 離所取相故. 以無妄

念者. 離能取見故. 又以妄境從妄念生

故. 釋顯空無也. 良以倒心妄境情有理無.

眞如之德. 理有情無故. 不相應也○廣釋

中. 執取雖多. 總攝無過此二四句. 故廣百

論云. 復次爲顯世間所執諸法皆非眞實.

及顯外道所執不同故. 說頌曰. 有非有俱

非. 一非一雙泯. 隨次而配屬. 智者達非眞.

彼論次第廣破四宗外道等義也. 具如彼

說今此論中約外人轉計故有此諸句不

同彼也

當知眞如自性非有相非無相非非有相非非

經數:一八四六

經名:大乘起信論義記卷中本

頁數:二五四

上      欄

無相非有無具相  言非有相者. 明眞離

妄有也. 惑者云. 旣其非有. 卽應是無釋云.

我非汝妄有故說非有. 非說是無. 如何執

無. 故云非無也. 惑者聞上非有. 又聞非

無. 別謂雙非是具如法. 釋云. 我非汝謂有

說非有. 非謂法體是非有. 非汝謂無. 說

非無. 非謂法體是非無. 如何復執非有非

無. 故云非非有非非無也. 惑者又云. 我上

立有立無. 汝□雙非. 雙非若存. 卽有無隨

喪. 今雙非旣非. 我有無還立. 釋云. 我非汝

雙非故說非非. 非許雙是. 如何復執. 故云

非有無俱也

非一相非異相非非一相非非異相非一異俱

相  一異等準前可知

乃至總說依一切衆生以有妄心念念分別皆

不相應故說爲空  總結中. 妄計塵沙. 難可

遍歷. 故今總攝辨不相應. 此順結也

若離妄心實無可空故  若離下反結也. 以

對染無說眞爲空. 非無如體以爲空也.

亦可此文是釋疑. 疑者聞上眞空. 則謂撥

無眞體及□沙功德. 今釋. 如文可知. 是則

明空不異不空也○不空文中有四. 一牒.

二釋. 三結. 四釋疑

所言不空者已顯法體空無妄故  初牒前

顯後

卽是眞心常□不變淨法滿足則名不空  次

正顯不空. 不空之德. □對妄空. 略論四種.

故寶性論云. 一者以常故不生. 離意生身

故二者以□故不死. 離不思議退故. 三者

中      欄

不變故不老. 無無漏業故. 四者淸□故不

病. 無煩惱習故. 此中淨法當彼論淸□. 以

離惑染故. 又眞心者擧體也. 常者常德也.

□者樂德也. 以離變易苦故. 不變者我德

也. 以非業所繫自在故. 淨法者淨德也

亦無有相可取  釋疑中. 惑者聞淨法不空.

則謂同於情執之有. 故釋云無相可取也.

是則不空不異於空

以離念境界唯證相應故  言以離念境界

等者. 釋無相所以也. 若妄念所緣. 是則有

相. 唯眞智之境. 明知無妄執之相也. 釋

眞如門竟1◎

◎2○第二釋生滅門中二. 先釋生滅心法.

後從復次眞如自體相者下. 辨所示之義.

卽明此法有顯義功能. 問何故眞如門中不

辨所示義大. 生滅門中具辨所示大義耶.

答以眞如門卽示大乘體能所不分詮旨

不別故不辨也. 生滅門中. 染淨不一法義有

殊. 故具說之. 上立義分中. 眞如門內云卽

示. 生滅門中云能示者. 釋義在於此也. 就

生滅法中有二. 先明染淨生滅. 後四熏習

下辨染淨相資. 前中亦二. 先就體總標. 後依

義別解. 總中有三. 初標體. 次辨相. 後立名

心生滅者依如來藏故有生滅心  前中言

依如來藏有生滅心者. 謂不生滅心. 因無明

風動作生滅. 故說生滅心依不生滅心. 然

此二心竟無二體. 但約二義以說相依也.

如不動之水. 爲風所吹而作動水. 動靜雖

殊. 而水體是一. 亦得說言依靜水故有其

下      欄

動水. 當知此中理趣亦爾. 準可思之. 謂自

性淸淨心名如來藏. 因無明風動作生滅.

故云依如來藏有生滅心也. 楞伽勝□俱同

此說. 此顯眞心隨動. 故作生滅. 非謂

擧所依取能依. 以此門中有二義故. 能示

三大. 是故通攝所依亦入此門也○第二

辨相

所謂不生不滅與生滅和合非一非異不

生滅者. 是上如來藏淸淨心. 動作生滅不

相離. 故云和合. 非謂別有生滅來與眞

合. 謂生滅之心心之生滅. 無二相故. 心之

生滅. 因無明成. 生滅之心. 從本覺起. 而

無二體不相捨離. 故云和合. 故下云. 如大

海水因風波動. 水相風相不相捨離. 乃至

廣說. 此中水之動是風相. 動之濕是水相. 以

水擧體動故. 水不離於風相. 無動而非

濕. 故動不離於水相. 心亦如是. 不生滅心

擧體動故. 心不離生滅相. 生滅之相[&FFFF]#非

眞故. 生滅不離於心相. 如是不離名爲和

合. 此是不生滅心與生滅合. 以是隨緣門

故. 非是生滅與不生滅合. 以此非是向本

眞如門故. 非一非異者. 眞心全體動故. 心

與生滅. 非異. 而□不變眞性故. 與生滅

不一. 作楞伽經. 以七識染法爲生滅以

如來藏淨法爲不生滅. 此二和合. 爲阿梨

耶識. 以和合故. 非一非異. 非異門者有

三種. 一以本從末明不異經云. 如來藏是

善不善因. 能遍興造一切趣生. 乃至下云. 若

生若滅等. 梁攝論中亦說. 此識虛妄是其性.

經數:一八四六

經名:大乘起信論義記卷中本

頁數:二五五

上      欄

故說虛妄分別所攝也. 又經云. 佛性隨緣

成別味等. 二攝末同本明不異者. 經云

衆生卽如故. 又涅槃云十二因緣卽佛性

故. 又十地云三界唯一心者. 彼論釋云. 第

一義諦也. 又此論下文云. 四相本來平等同

一覺云云. 前卽末之本. 本無別本故. 唯有

生滅. 更無別法可相異也. 後卽本之末. 末

無別末故. 唯有不生滅. 亦無別法可相異

也. 三本末平等明不異者. 經云. 甚深如來

藏. 而與七識俱. 又經云. 何梨耶識名如來

藏. 而與無明七識共俱. 如大海波常不斷

絶. 又論云. 唯眞不生. 單妄不成. 眞妄和合

方有所爲. 此則本末鎔融際限不分. 故云

不異也. 第二不一義者. 卽以前攝末之本

唯不生滅故. 與彼攝本之末唯生滅法而

不一也. 依是義故. 經云. 如來藏者. 不在阿

梨耶中. 是故七識有生有滅. 如來藏者不生

不滅. 解云. 此中唯生滅是七識. 唯不生滅是

如來藏. 二義旣分. 遂使梨耶無別自體. 故

云不在中. 此約不一義說. 非謂不和合.

何以故. 此中如來藏不生滅. 卽七識生滅之

不生滅. 故與自生滅不一也. 七識生滅卽

如來藏不生滅之生滅. 故與自不生滅亦不

一也. 此中非直不乖不異以明不一. 亦乃

由不異故成於不一. 何以故. 若如來藏隨

緣作生滅時. 失自不生滅者. 則不得有

生滅. 是故由不生滅得有生滅. 是則不異

故不一也又此中眞妄和合諸識緣起. 以四

句辨之. 一以如來藏唯不生滅. 如水濕性.

中      欄

二七識唯生滅. 如水波浪. 三梨耶識亦生滅

亦不生滅. 如海含動靜. 四無明倒執非生

滅非不生滅. 如起浪猛風非水非浪. 此四

義中隨擧一義卽融體全攝. 緣起義理無二

相故. 此中且約濕性不失義邊. 動靜不一.

故說水不在於浪中. 豈可此浪離水之外

別有體也. 餘義準此思之. 問旣云動靜不

一. 則應云如來藏不在七識中. 何故乃云

不在梨耶中. 答梨耶融動靜. 動靜無二. 是

梨耶全. 旣動靜皆. 梨耶無別體. 故云不

在中也. 問梨耶旣通動靜. 不應唯在生滅

門. 答爲起靜以成動. 無別有動體. 是故靜

性隨於動亦在生滅中. 非直梨耶具動靜

在此生滅中. 亦乃如來藏唯不動亦在此門

中. 何以故. 以彼生滅無別法故. 可思準

之. 又若一者. 生滅識相滅盡之時. 眞心應

滅. 則墮斷過. 若是異者. 依無明風熏動之

時. 靜心之體應不隨緣. 則墮常過. 離此二

邊故非一異. 又若一則無和合. 若異亦無

和合. 非一異故得和合也. 如經云. 譬如

泥團微塵非異非不異. 金莊嚴具亦復如

是. 若泥團異者. 非彼所成. 而實彼成. 是故

非異. 若不異者. 泥團微塵應無差別. 如是

轉識藏識眞相若異者. 藏識非因. 若不異者.

轉識滅. 藏識亦應滅. 而自眞相實不滅. 是

故非自眞相識滅. 但業相滅. 解云. 此中眞相

是如來藏轉識是七識. 藏識是梨耶. 今此論

主總括彼楞伽經上下文意作此安立. 故云

非一異也○第三立名

下      欄

名爲阿梨耶識  然此生滅不生滅. 卽之義

不一. 辨之心不異. 目此二義不二之心. 名

阿梨耶識. 又阿梨耶及阿賴耶者. 但梵言訛

也. 梁朝眞諦三藏訓名□爲無沒識. 今時□

法師就義□爲藏識. 但藏是攝藏義. 無沒是

不失義. 義一名異也. 所攝名藏. 謂諸衆生取

爲我故. 所以然者. 良以眞心不守自性.

隨熏和合似一似常. 故諸愚者以似爲眞.

取爲內我. 我見所攝. 故名爲藏. 由是義

故. 二種我見永不起位卽失賴耶名也. 又

能藏自體於諸法中. 又能藏諸法於自體

內. 故論云能藏所藏我愛執藏. 此之謂也.

此依義立名也○第二別解中有三. 初釋

上心生滅. 二從復次生滅因緣者下. 釋上

生滅因緣. 三復次生滅相者下. 釋上生滅之

相. 初中亦三. 初開數辨釋. 二寄問列名. 三

依名辨釋

此識有二種義  前中言此識有二義等者.

此義稍難. 今總括上下文略[&FFFF]#其意. 餘可

至文當知. 何者. 謂眞如有二義. 一不變義.

二隨緣義. 無明亦二義. 一無體卽空義. 二

有用成事義. 此眞妄中. 各由初義故成上

眞如門也. 各由後義故成此生滅門也. 此

隨緣眞如及成事無明亦各有二義. 一違自

順他義. 二違他順自義. 無明中初違自順他

亦有二義. 一能反對詮示性功德. 二能知

名義成淨用. 違他順自亦有二義. 一覆眞

理. 二成妄心. 眞如中違他順自亦有二義

一□對妄染顯自德. 二內熏無明起淨用.

經數:一八四六

經名:大乘起信論義記卷中本

頁數:二五六

上      欄

違自順他亦有二義. 一隱自眞體義. 二顯

現妄法義. 此上眞妄各四義中由無明中反

對詮示義. 及眞如中□妄顯德義. 從此二義

得有本覺. 又由無明中能知名義. 及眞如

中內熏義. 從此二義得有始覺. 又由無明

中覆眞義. 眞如中隱體義. 從此二義得有

根本不覺. 又由無明中成妄義. 及眞如中現

妄義. 從此二義得有枝末不覺. 此生滅門

中. 眞妄略開四義. 廣卽有八門. 若約兩兩

相對和合成緣起. 卽有四門. 謂二覺二不

覺. 若約本末不相離. 唯有二門. 謂覺與不

覺. 若鎔融總攝. 唯有一門. 謂一心生滅門

也. 又若約諸識分相門. 本覺本不覺在本識

中. 餘二在生起識中. 若約本末不二門. □

在一本識中. 故云此識有二義也. 問此中

一識有二義. 與上一心有二門何別耶. 答

上一心中含於二義. 謂不守自性隨緣義. 及

不變自性絶相義. 今此但就隨緣門中染淨

理事無二之相明此識也. 是則前一心義

寬該收於二門. 此一識義陝局在於一門.

問此中本覺與上眞如門何別. 答眞如門

約體絶相說. 本覺約性功德說. 謂大智慧

光明義等名本覺故. 本有是性義. 覺者是智

慧義. 以此皆爲□妄染顯故. 在生滅門

中攝. 以眞如門中無□染等義故. 與此不

同也. 是故體相二大俱名本覺. □在生滅

門中. 故得具三大也

能攝一切法生一切法言能1攝一切法者.

上二門中云皆各總攝. 此中不云各者. 以

中      欄

此二義陝於二門故. 但明一識由含二義

故攝一切. 不言二義各攝一切. 又上又中

但云攝而不云生者. 以眞如門無能生義

故. 此識之中以不覺熏本覺故. 生諸染法

流轉生死. 以本覺熏不覺故. 生諸淨法

返流出纏成於始覺. 依此二義遍生一切

染淨法. 故云能生也. 下四熏習中廣辨此

也. 非直相熏能生諸法. 亦乃生諸法已不

離此心. 爲此心所攝. 如上二門各攝處

釋也

云何爲二一者覺義二者不覺義  第三依

名別釋中有三. 先辨覺. 次明不覺. 後雙辨

同異. 初中覺者. 約淨法明心生滅故. 於中

有二. 先略辨始本二覺. 後又覺心源下廣

明二覺. 初中有二. 先本後始. 本中亦二. 初

顯本覺體. 二2以何故下釋本覺名

所言覺義者謂心體離念離念相者等虛空

界無所不遍法界一相卽是如來平等法身依

此法身說名本覺  初中言離念者. 離於妄

念. 顯無不覺也. 等虛空等者. 非唯無不

覺之闇. 乃有大智慧光明義等故也. 虛空

有二義. 以肉於本覺. 一周遍義. 謂橫遍三

際. □通凡聖. 故云無所不遍也. 二無差別

義. 謂在纏出障性但無二故. 云法界一相

也. 欲明覺義. 出纏相顯. 故云卽是如來平

等法身. 旣是法身之覺. 理非新成. 故云依

此法身說名本覺. 無性攝論云. 無垢無□□

智名爲法身. 金光明經名大圓鏡智爲法

身等. 皆此義也

下      欄

何以故本覺義者對始覺義說以始覺者卽同

本覺  何以故者. 責其立名. 有二責意. 一

云. 上開章中直云覺義. 何故今結乃名本

覺. 二云. 此中旣稱本覺. 何故上文直云覺

耶. 進退責也. 釋云. 以對始故說之爲本.

答初意也. 以始卽同本者. 以至心源時始

覺卽同本覺無二相故. 是故上文但云其

覺. 答後意也. 良以本覺隨染生於始. 還

待此始覺方名本覺. 故云本覺者對始說

也. 然此始覺是本覺所成. 還契心源融同一

一體方名始覺. 故云以始覺3則同本也. 問

若始覺異本則不成始. 若始同本則無始

覺之異. 如何說言對始名本. 答今在生滅

門中. 約隨染義. 形4本覺說於始覺. 而實

始覺至心源時. 染緣旣盡. 始本不殊. 平等

絶言. 卽眞如門攝也. 是故本覺之名在生滅

門中. 非眞如門也

始覺義者依本覺故而有不覺依不覺故說有

始覺  第二始覺中. 言始覺者牒名也. 依

本覺有不覺者. 明起始覺之所由. 謂卽

此心體隨無明緣動作妄念. 而以本覺內

熏習力故. 漸有微覺厭心. 乃至究竟還

同本覺. 故云依本覺有不覺依不覺有始覺

也. 下文云本覺隨染生智淨相者. 卽此始

覺也. 此中大意明本覺成不覺. 不覺成始

覺. 始覺同本覺. 同本覺故則無不覺. 無

不覺故則無始覺. 無始覺故則無本覺.

無本覺故平等平等離言絶慮. 是故佛果圓

融蕭焉無寄. 尙無始本之殊. 何有三身

經數:一八四六

經名:大乘起信論義記卷中本

頁數:二五七

上      欄

之異. 但隨物心現故說報化之用. 下文更

顯之耳○第二廣顯二覺中二. 先明始覺.

後明本覺. 前中有三. 初總標因果二覺. 次

廣寄四相釋成. 後而實無有下明始不異

本

又以覺心源故名究竟覺不覺心源故非究竟

覺  前中言覺心源者. 染心之源. 謂性淨

也. 又[&FFFF]#相之源. 謂生相也. 始覺道圓同於

本覺. 故云究竟. 此在佛地. 不了其源. 始

未同本. 故云非究竟. 此在金剛已還○第

二約四相別顯中. 初三相釋前不究竟覺.

後一相釋上究竟覺. 於中有二. 初正寄四

相顯其四位. 後引經釋成心源無念. 前中

四相義者. 先述大意. 後方釋文. 述意者. 此

中文意將四相[&FFFF]#細配以寄顯返流四位. 以

明始覺分齊. 然此四相但約眞心隨熏[&FFFF]#

細差別寄說爲四. 非約一刹那心明四相

也. 所以知者. 若約一刹那心辨者. 如下文

中明地上菩薩業識之心微細起滅. 於中異

滅相等豈凡小能知. 又如事識之中[&FFFF]#相生

住. 地上菩薩豈不能知. 是故十地已還具

有微細四相. 於中滅相豈信地能知. 故知文

意稍異. 今以二門略辨. 一總明二別說. 總

者. 原夫心性離念. 無生無滅. 而有無明

迷自心體. 違寂靜性鼓動起念. 有生滅四

相. 是故由無明風力. 能令心體生住異滅從

細至[&FFFF]#. 經云. 佛性隨流成種種味等. 又經

云. 卽此法身爲諸煩惱之所漂動往來生

死名爲衆生. 此論下云. 自性淸淨心因無

中      欄

明風動等. 今就此義以明四相. 旣鼓靜令

動. 遂有微著不同先後際異. 就彼先際最

微名爲生相. 乃至後際最[&FFFF]#名爲滅相. 故

佛性論云. 一切有爲法約前際與生相相

應. 約後際與滅相相應. 約中際與住異

相相應. 二別明者. 對彼下文約位別分. 生

相有一. 住相有四. 異相有二. 滅相還一. 生

相一者. 名爲業相. 謂由無明不覺心動. 雖

有起滅. 而相見未分. 以無明力故. 轉彼

淨心至此最微. 名爲生相. 甚深微細唯佛

所知. 下文云. 依無明所起識者. 乃至唯佛

能知故. 卽下文三細中初一. 及六染中後一.

五意中第一. 此等□同此生相攝. 住相四者.

一名轉相. 謂由無明力. 不覺前動相卽無

動. 故轉成能見. 二名現相. 謂由無明依前

能見不了無相. 遂令境界妄現. 此二及初

□在賴耶位中. 屬不相應心. 三名智相. 謂

由無明迷前自心所現之境. 妄起分別染

淨之相. 故云智也. 四名相續相. 謂由無明

不了前所分別空無所有. 更復起念相應

不斷. 此二同在分別事識細分之位. 屬相

應心. 無明與前生相和合. 轉彼淨心乃至

此位. 行相猶細. 法執堅住. 名爲住相. 下文

三細中後二. 及六[&FFFF]#中初二. 幷五意中後四.

及六染中中四. 此等□同是此住相. 言異相

二者. 一執取相. 二計名字相. 謂此無明迷

前染淨違順之法. 更起貪瞋人我見愛. 執相

計名取著轉深. 此在事識[&FFFF]#分之位. 無明

與前住相和合. 轉彼淨心令至此位. 行相

下      欄

稍[&FFFF]#1散動身口. 令其造業. 名爲異相. 下

文六[&FFFF]#中中二. 及六染中初一. 幷五意後意

識. 此等□同是此異相. 言滅相一者. 名起

業相. 謂此無明不了善惡二業定招苦樂二

報. 故廣對諸緣告集諸業. 依業受果. 滅

前異心令墮諸趣. 以無明力轉彼淨心. 至

此後際. 行相最[&FFFF]#. 至此爲極. 周盡之終. 名

爲滅相. 下文六[&FFFF]#中第五相是也. 以果報

非可斷故. 不論第六相也. 是故三界四

相唯一夢心. 皆因根本無明之力. 故經云.

無明住地其力最大. 此論下云. 當知無明能

生一切染法. 此之謂也. 雖復從微至著辨

四相階降. 然其始終竟無前後. 總此四相

以爲一念. 爲[&FFFF]#細鎔融唯是一心故. 故說

俱時而有皆無自立也. 然未窮源者. 隨行

淺深覺有前後. 達心源者. 一念四相俱時

而知. 經云. 菩薩知終不知始. 唯佛如來始

終俱知. 始者謂生相也. 終者謂餘相乃至滅

相也. 旣因無明不覺之力起生相等種種夢

念. 動其心源轉至滅相. 長眠三界流轉六

趣. 今因本覺不思議熏力起厭心心. 又因.

眞心所流聞熏敎法熏於本覺. 以體同用融.

領彼聞熏. 益性解力. 損無明能. 漸向心源.

始息滅相. 終息生相. 朗然大悟覺了心源

本無所動. 今無始靜. 平等平等. 無始覺之

異. 如經所說夢渡河喩等. 大意如此○次

釋文中. 約寄四相以別四位. 四位之中各

有四義. 一能觀人. 二所觀相. 三觀利益. 四

觀分齊

經數:一八四六

經名:大乘起信論義記卷中本

頁數:二五八

上      欄

此義云何如凡夫人覺知前念起惡故能止後

念令其不起雖復名覺卽是不覺故  初位

中. 如凡人者. 是能觀入. 位在十信也. 覺

知前念起惡者. 明所觀相. 謂未入十信已

前. 廣造身口惡業而不覺知. 今入信位. 能

知惡業定招苦報. 故言覺知. 此明覺於滅

相義也. 能止後念令不起者. 辨觀利益. 前

由不覺常起身口惡業. 今旣覺故能不造

惡. 止滅相也. 雖復名覺卽是不覺者. 結觀

分齊. 能知滅相實是不善. 故不造惡. 名爲

雖覺. 而猶未知滅相是夢. 故云不覺. 此但

能止惡業. 故云雖覺. 未覺煩惱. 故云不

覺也. 問覺異相等亦不覺後. 爲何不亦

立不覺之名. 答若據覺前不覺後亦得名

不覺. 故下文乃至十地皆不覺. 若得覺業

不覺惑. 正名爲不覺. 卽此文也. 以覺與

惑正酬對故. 非於業也

如二乘觀智初發意菩薩等覺於念異今無異

相以捨[&FFFF]#分別執著相故名相似覺   第二位

中. 能觀人者十解以上三賢菩薩. 十解初

心名發心住. 擧此初人等取後位. 故云

初發意等也. 以此菩薩雖留惑故不證人

空. 然此位菩薩於人空實得自在故. 與二

乘同位論也. 覺於念異者. 相所觀相. 如上

所說二種異相分別內外計我我所貪瞋

見愛等. 此二種人共了知故. 明本淨心爲無

明所眠. 夢於異相起諸煩惱. 而今漸與智

慧相應. 從異相夢而得微覺. 故云覺於念

異也. 觀利益者. 旣能覺異相之夢. 故彼所

中      欄

夢異相永無所有. 故云念異相也. 以捨

[&FFFF]#分別執著相者. 釋成益相. 起貪瞋等名

[&FFFF]#分別. 著違順境名執著相. 以於異相夢

覺故能捨之. 而猶眠在住相夢中. 故名相

似覺. 卽結觀分齊也. 以此位中菩薩未至

證位. 二乘不了法空故. 云相似覺

如法身菩薩等覺於念住念無住相以離分別

[&FFFF]#念相故名隨分覺  第三位中. 能觀人者.

初法菩薩證法身遍滿義. 乃至九地悉同證

得. 皆名法身菩薩也. 覺念住者. 覺前四

種住相. 雖知一切法唯是識故. 不起心外

妄繫[&FFFF]#執分別. 然出觀後. 於自心所現法上

猶起染淨法執分別. 以彼淨心爲無明所

眠. 夢於住相. 今與無分別智相應. 從住相

夢而得覺悟. 返照住相竟無所有. 故云覺

於念住念無住相也. 以離分別[&FFFF]#念相者. 顯

觀利益. 異前人執及著外境故. 今約心但

云分別. 又異後根本無明生相細念故. 云

[&FFFF]#念相也. 此四種住相中. 於初地七地八地

九地. 各離一相也. 下文自當顯耳. 雖於[&FFFF]#

念住相而得覺悟. 猶自眠於生相夢中覺

道未圓. 故云隨分. 卽結觀分齊也

如菩薩地盡滿足方便一念相應覺心初起心

無初相以遠離微細念故得見心性心卽常住

名究竟覺  第四位中. 菩薩地盡者. 謂十

地覺窮故云盡也. 此是總擧. 下二句別明

也. 方便滿足是方便道. 一念相應者. 是無間

道. 如對法論云. 究竟道者. 謂金剛喩定. 此

有二種. 謂方便道攝. 及無間道攝. 卽是此中

下      欄

能觀人也. 覺心初起者. 擧所觀境. 心初起

者. 明根本無明依覺故迷. 動彼靜心令起

微念. 今乃覺知離本覺無不覺.  卽動心本

來寂. 猶如迷方謂東爲西. 悟時卽西是東.

更無西相. 故云心無初相也. 前三位中. 雖

各有所覺. 以其動念未盡故. 但言念無住

相等. 今此究竟位中. 動念都盡唯一心在. 故

云心無初相也. 離細念者. 明觀利益. 業識

動念念中最細. 名微細念. 謂生相也. 此相

都盡永無所餘. 故言遠離. 遠離虛相故. 眞

性卽顯現. 故云見心性也. 前三位中. 相不

盡故不云見性也. 前諸位中覺未至源.

猶夢生相動彼靜心. 成業識等起滅不住.

今此生相夢盡. 無明風止性海浪歇. 湛然常

住. 故云得見心性心卽常住也. 究竟覺者.

前未至心源. 夢念未盡. 心滅此動望到

彼岸. 今旣夢念都盡. 覺了心源. 本不流轉.

今無始靜. 常自一心. 平等平等. 始不異本.

名究竟覺. 卽結分齊也○第二引釋中有

四. 初引經. 二重釋前文. 三是故下擧不覺

之失. 四若得下顯覺者之得

是故脩多羅說若有衆生能觀無念者則爲向

佛智故  初中言能觀無念向佛智者. 在

因地時. 雖未離念. 能觀如此無念道理.

說此能觀爲向佛智. 以是證知佛地無念.

此是擧因望果說也. 若引就位通說者. 如

金光明經言. 依諸伏道起事心滅. 依法斷

道依根 本心滅. 依勝拔道根本心盡. 此言

諸伏道者. 謂三賢位. 起事心滅者. 卽此論中

經數:一八四六

經名:大乘起信論義記卷中末

頁數:二五九

上      欄

捨[&FFFF]#分別執著相. 是異相滅也. 法斷道者.

在法身位. 依根本心滅者. 猶此論中捨[&FFFF]#

念相. 卽是住相滅也. 勝拔道者. 金剛喩定.

根本心盡者. 猶此論中離微細念. 是生相

盡也.

又心起者無有初相可知而言知初相者卽

謂無念  重釋中言又心起者. 牒上覺心初

起之言. 非謂覺時知有初相. 故云無初可

知. 旣無初相. 何故說言知初相耶. 釋云. 言

知初者. 卽謂無念. 譬覺方時. 知西卽東. 更

無西相可知. 言知西者. 謂卽東也. 覺心之

時. 知初動念卽本來靜. 故云卽無念也

是故一切衆生不名爲覺以從本來念念相續

未曾離念故說無始無明  擧失中言是故

者. 是前無念名爲覺故. 卽顯有念不得

名覺. 以從本來等者. 顯不覺所以. 卽金剛

已還一切衆生未離無始無明之念. 故不

得覺名. 然則前對四相夢之差別故說漸

覺. 今約無明眠之無異故說不覺. 如仁王

經言. 始從伏忍至頂三昧. 照第一義諦. 不

名爲見. 所謂見者. 是薩婆若故. 此之謂也.

故說無始無明者. 結成不覺義也. 此顯無

有染法始於無明. 故云無始也. 又無明依

眞. 同無元始故也

若得無念者則知心相生住異滅以無念等

故1下顯得中. 若至心源得於無念2則

遍知一切衆生一心動轉四相差別. 故言若

得無念者則知心生住異滅也. 以無念等故

者. 釋成上義. 疑云. 佛得無念. 衆生有念. 有

中     欄

無懸隔. 云何能知也. 釋云. 衆生有念. 本來無

念. 佛旣得彼無念. 無念與念本來平等. 故

云以無念等故. 是故得知也. 又釋云. 以四

相念中各卽無念故. 云以無念等也. 是故

得無念者. 遍知四相念也○自下明始不

異本. 於中初標次釋

而實無有始覺之異以四相俱時而有皆無

自立本來平等同一覺故  雖始得無念之

覺. 然其所覺四相本來無起. 待何不覺而

有始覺之異. 以四相俱時下釋成上義. 以

彼四相一心所成. 鉤鎖連注無有前後. 離

淨心外無別自體. 無自體故本來平等同

一本覺. 然未至此位. 隨其智力前後而覺.

未稱法故不得同本. 今旣四相俱時平等.

覺知皆無自體. 同一本覺. 是故則無始覺

之異. 問四相云何而得俱時. 旣其俱時. 何

故上文覺有前後. 答上已辨竟. 謂唯一夢

心四相流轉. 處夢之士謂爲前後. 各各隨

其智力淺深. 分分而覺. 然大覺之者知夢四

相唯一淨心無有體性可辨前後. 故云俱

時無有自立等也. 故攝論云. 處夢謂經年.

悟乃須臾頃. 故時雖無量. 攝在一刹那. 此

中一殺那者. 卽謂無念. 楞伽云. 一切法不生.

我說刹那義. 初生卽有滅. 不爲愚者說. 解

云. 以刹那流轉必無自性. 無自性故卽是

無生. 若非無生則不流轉. 是故契無生者

方見刹那也. 又淨名經中. 不生不滅是無常

義等. 楞伽又云. 七識不流轉不受苦樂. 非

涅槃因. 如來藏者受苦樂. 與因俱. 若生若

下      欄

滅. 此等經意□明眞心隨流作染淨等法.

染淨等法本無自體. 無自體故唯一眞心.

是故四相卽一眞心. 不覺卽同本覺. 故云[&FFFF]#

來平等同一覺也3◎

大乘起信論義記卷中本(終)

大乘起信論義記卷中末

京兆府魏國西寺沙門釋法藏撰

◎4第二釋本覺中有二. 先明隨染本覺. 後

四鏡下明性淨本覺. 又亦可上來總明覺

體. 此文辨覺相. 下四鏡文雙明體相也. 初

隨染中文有三. 初總標. 二列名. 三辨相

復次本覺隨染分別生二種相與彼本覺不相

捨離  初中言生二種者. 此二旣在隨動門

中. 故云生也. 生已不離不動覺體. 故云

與彼不相離也

云何爲二一者智淨相二者不思議業相

言智淨相者. 明本覺隨染還淨之相. 不思

議業相者. 明還淨本覺業用之相. 此之二相

若離染緣則不得成. 故云隨染也○第三

辨相中二. 先明智淨. 於中有二. 初直明淨

相. 後此義云何下問答釋成. 前中亦二. 初因

後果

智淨相者謂依法力熏習如實修行滿足方

便故  因中依法力熏習者. 謂眞如內熏之

力. 及所流敎法外緣熏力. 此在地前. 依此

熏力修習資糧加行善根. 登地已上. 行契

經數:一八四六

經名:大乘起信論義記卷中末

頁數:二六○

上      欄

證如. 故云如實修行. 十地行終故云滿足

方便. 此在金剛因位極也

破和合識相滅相續心相顯現法身智淳淨故

果中二. 初斷果. 後智果. 由前方便能破

和合識內生滅之相. 顯其不生滅之性. 此根

本無明盡故心無所合. 卽顯法身本覺義

也. 卽於此時能滅染心之中業相等相續之

相. 不滅相續心體故. 令隨染本覺之心遂

卽還源. 成淳淨圓智. 成於應身始覺義也.

然此始覺無別始起. 卽是本覺隨染作也. 今

染緣旣息始還同本. 故云淳淨也○釋疑

中初問後答. 問中執眞同妄難. 後簡妄異

眞答

此義云何  難意云. 如上所說. 動彼靜心

成於起滅. 今旣盡於生滅. 應滅靜心. 故云

此義云何也○答中法喩合三也

以一切心識之相皆是無明無明之相不離覺

性非可壞非不可壞  答意云. 業等染心名

諸識相. 此等皆是不覺之相. 故云心識之

相皆是無明. 非約心體說也. 又更轉難云.

旣言識相皆是無明故說滅者. 卽應別有

體性離於眞如. 卽眞妄別體難也. 答云. 如

此諸識不覺之相不離隨染本覺之性. 以

是故云不離覺性. 此無明之相與彼本覺之

性非一非異. 非異故非可壞. 非一故非

不可壞. 若依非異非可壞義. 說無明卽

明. 故涅槃經云. 明與無明其性不二. 不二

之性卽是實性. 若就非一非不可壞義.

說無明滅覺性不壞. 滅惑之義準此知之

中      欄

○喩中四句

如大海水因風波動水相風相不相捨離而

水非動性若風止滅動相則滅濕性不壞故

初句眞隨妄轉喩. 次水風不相離者. 眞妄

相依喩. 水非動性者. 眞體不變喩. 此顯非

自性動但隨他動也. 若風止滅下息妄顯

眞喩. 此明若自性動者. 動相滅時濕性隨

滅. 而但隨他動故. 動相滅時濕性不懷也

○合中次第合之

如是衆生自性淸淨心因無明風動心與無明

俱無形相不相捨離而心非動性若無明滅相

續則滅智性不壞故  初淨心合海也. 因無

明動者. 合風起水成於波浪. 以水不能

自浪. 要因風起波也. 風不能自現動相.

要依於水方現動也. 故1動卽水. 動無別

體也. 所肉可知. 俱無形相不相離者. 合

相依也. 以濕全動故. 無於水相. 以動

全濕故. 無於風相. 心法亦爾. 眞心隨熏全

作識浪. 故無心相. 然彼識浪無非是眞. 故

無無明相. 故攝論云. 見此不見彼等. 又云.

若見一分. 餘分性不異等. 又云. 卽生死故

不見涅槃. 卽涅槃故不見生死等. 如攝

論第二殊勝後廣說. 心非動者. 合水非動

性也. 無明滅者. 是根本無明滅. 合風滅也.

相續滅者. 業識等滅. 合動相滅. 智性不壞

者. 隨染本覺照察之性. 是合濕性不壞○第

二不思議業中. 初標後釋. 釋中二. 初依體

總標

不思議業相者以依智淨相能作一切勝妙境

下      欄

界  謂與衆生作六根境界故. 寶性論云.

諸佛如來身如虛空無相. 爲諸勝智者作

六根境界. 示現微妙色. 出於妙音聲. 令嗅

佛戒香. 與佛妙法味. 使覺三昧觸. 令知深

妙法. 故名妙境界也○二所謂下別辨

所謂無量功德之相常無斷絶隨衆生根自然

相應種種而現得利益故  於中四句. 一橫

顯業德廣多無量. 二□顯業2根深窮3未來

際. 三顯業勝能無功應機. 四顯業勝利益

潤不虛. 如此則是報化二身眞如大用無始

無終相續不絶故. 如金光明經云. 應身者

從無始生死相續不斷故. 一切諸佛不共之

法能攝持故. 衆生不盡用亦不盡. 故說常

住. 寶性論云. 何者成就自身利益. 謂得解

脫. 遠離煩惱障智障. 得無障□淸淨法身.

是名成就自身利益. 何者成就他身利益. 旣

得成就自身利已. 無始世來自然依彼二

種佛身. 示現世間自在力行. 是名成就他身

利益. 問始得自利已方起利他業. 云何利

他說無始耶. 答有二釋. 一云. 如來一念遍

應三世所應無始故. 能應則無始. 猶如一

念圓智遍達無邊三世之境. 境無邊故. 智亦

無邊. 無邊之智所現之相. 故得無始亦能無

終. 此非心識思量所測. 故名不思議業也.

二云. 以無明盡故. 始覺卽本. 然彼本覺無

始世來常起業用益衆生故. 始覺同彼. 故

亦無始. 以一切佛無差別故. 無新舊故. 皆

無始覺之異故. 本覺平等無始無終故. 故能

常化衆生. 是眞如之用故. 云不思議業也.